
І. КРАТКО ПРЕДСТАВЯНЕ НА УЧЕБНАТА ПРОГРАМА


Учебната програма по изобразително изкуство-изящни изкуства /специализирана подготовка/ за начален образователен етап е съобразена с изискванията, заложени от МОН, относно компетентностите по изобразително изкуство в начален етап от задължителната подготовка, и надгражда знания и умения в сферата на изящните изкуства.

Учебната програма предоставя свобода при подбора на методите и средствата за постигане на очакваните резултати и при определяне на последователността на темите в годишното разпределение на учебното съдържание.
Целите н задачите на програмата са насочени към развитието на специфични компетентности у учениците с изявена художествена дарба  във връзка с тяхната по-пълна личностна изява чрез творчество като отчитат индивидуалните им интереси и потребности за себеизразяване. 
Обучението по изобразително изкуство – изящни изкуства в начален етап е свързано с постигане на базисни умения при използване на различни техники за рисуване и материали, с изграждане на естетически вкус при възприемане и изобразяване на обекти и явления от действителността и творби на изкуството, както и  с придобиване на начални теоретични знания в сферата на изящните изкуства, които ще подпомогнат адаптацията на учениците в  прогимназиалния етап на обучение по специалността. 
ІІ. РАЗПРЕДЕЛЕНИЕ НА УЧЕБНОТО ВРЕМЕ
•
първи клас - 32 седмици х 4 часа =  128 часа 

•
втори клас - 32 седмици х 4 часа =  128 часа

•
трети  клас - 32 седмици х 4 часа =  128 часа

•
четвърти клас - 34 седмици х 4 часа =  136 часа
ІІІ. ПРИМЕРЕН ТЕМАТИЧЕН ПЛАН С РАЗДЕЛИ И ТЕМИ
І КЛАС

· РАЗДЕЛИ
1. Обект и среда

2. Обект и образ

3. Зрител и творба

4. Визуална комуникация

5. Материали и техники

ТЕМИ

1. Образи и форми

2. Образи и цветове

3. Творби на изящните изкуства

4. Илюстрации в книги 
5. Общуване и знаци

6. Материали и пособия

7. Изобразителни техники

8. Техники в приложното изкуство
9. Конструиране с нетрадиционни материали
ІІ КЛАС
· РАЗДЕЛИ

1. Обект и среда

2. Обект и образ

3. Зрител и творба

4. Визуална комуникация

5. Материали и техники

ТЕМИ

1.
Природна среда
2.
Реален и фантазен свят /митични и приказни герои/
3.
Образи и форми 

4.
Образи и цветове

5.
Вътрешна и външна архитектурна среда
6.
Видове и жанрове в изкуството

7.
Комикс

8.
Изобразителни техники

ІІІ КЛАС

· РАЗДЕЛИ

1. Обект и среда

2. Обект и образ

3. Зрител и творба

4. Визуална комуникация

5. Материали и техники

ТЕМИ

1.
Образи и форми
2.
Образи и цветове
3.
 Предметите около нас

4. Художествено наследство
5.
Народно творчество и занаяти
6.
Изобразителни техники
ІV КЛАС

· РАЗДЕЛИ

1. Обект и среда

2. Обект и образ

3. Зрител и творба

4. Визуална комуникация

5. Материали и техники

ТЕМИ

1.
Образи и форми

2.
Образи и цветове

3.
 Предметите около нас

4. Композицията в изобразителното изкуство

5. Изобразителни техники 
6.
Художествено наследство
ІV. СЪДЪРЖАНИЕ НА ПРОГРАМАТА

І КЛАС
Обучението по изобразително изкуство – изящни изкуства е свързано с придобиване на умения за боравене с различни изобразителни техники и материали. Учениците пресъздават  обекти от света на децата (играчки, предмети от бита и др.), фантазни образи и интерпретации на художествени творби от националното и световно културно наследство. 
Обръща се внимание на рисуването под въздействие на емоции – например след слушане на музика и след прочитане на литературен текст. Учениците се запознават с техническите възможности на материала чрез непосредственото изображение на заобикалящия ги свят, с технологията на материалите за работа. Придобиват основни знания за цветовете – топли и студени, светли и тъмни. Постепенно усвояват основни понятия като пейзаж, портрет, натюрморт. Запознават се с различните видове изящни изкуства: живопис, графика, скулптура и техни образци от световното наследство. 
Учебното съдържание включва и работа с приложни материали и техники – изрязване, лепене, украсяване на предмети, моделиране и др., комбиниране на материали и техники за рисуване, с цел развиване на мануалната двигателна култура  и постигане на по-свободно боравене  с материали и пособия, както и стимулиране на въображението и творческото възприятие на учениците.  
Примерни материали и пособия за работа: Блок № 4, кадастрон 25/35 см; велпапе; картон; черен молив – F, HB; гума; ножица; лепило; цветна хартия; бои - акварел, темпера; флумастри, пастел и цветни моливи; четки – обли с остър връх № 2,4,6
ІІ КЛАС
Предмет на обучението по изобразително изкуство – изящни изкуства на този образователен етап са естетическите аспекти на обектите и явленията в природата и обществото. Влиянието им върху начина на изразяване на идеи и преживявания. Обучението допринася за осъзнаване стойността на националното и световно културно наследство.

Продължава пресъздаването на реални и фантазни образи. Учениците надграждат знания за цветовете и жанровете: пейзаж, портрет, натюрморт и фигурална композиция чрез рисуване по наблюдение и памет. 
Акцент във втори клас са уменията за  изобразяване на обекти от архитектурната среда  – съотношение на предмети в пространството /близки и далечни/ и мащабирането им върху изобразителната равнина /картон, платно/. Поставят се задачи, свързани с понятията интериор и екстериор. 
Учениците се запознават  с графични технологии и начини за изобразяване: печатане и гравиране, а в областта на приложните изкуства – рисуване в мрежа /орнаменти, шевици и др./, украсяване на керамични предмети. 
Приоритетно в практическата дейност присъства пейзажът – природен, архитектурен и неговите особености. Учениците придобиват умения за детайлно възприемане на пейзажа и неговото цветово изграждане върху рисунката.    

Учебната програма е насочена към повишаване умения на учениците за работа с различни материали и изобразителни техники.
Примерни материали и пособия за работа: кадастрон 25/35 см; картон; черен молив – F, HB, B; гума; ножица; лепило; цветна хартия; бои - акварел, темпера; флумастри, пастел и цветни моливи; четки – обли с остър връх № 2, 4, 6; четки – плоски № 2, 4, 6, 8; палитра.
ІІІ КЛАС

Учениците затвърждават и обогатяват знанията и уменията си в областта на пейзажа с начина му на представяне от различна гледна точка /хоризонт, линия на хоризонта, гледна точка/ чрез изобразяване по натура и памет. 
Активно се работи в посока за по-пълно усвояване на изразните възможности на цветовете /топли, студени, смесени, основни, хроматични и ахроматични/ и за усъвършенстване техниката на акварела и темпера. Изпълняват се задачи за практическо пресъздаване  на пейзажа в различните видове изкуства – графика и живопис. Учениците усвояват нови графични понятия и изразни методи – щрих, светлосянка, обем. 
Практическата работа е насочена и в областта на натюрморта: изграждане, гледна точка, композиционна схема, център на композиция, източник на светлина; изобразяване по натура и представа. Композицията е опростена с оглед на възприемането й и изобразяването й от учениците. Състои се от един или два предмета. Използват се предмети от бита – ваза с цветя, чаша, саксия и др.
Разглеждат се жанровите особености на портрета в различните видове изкуства чрез наблюдение на художествени творби. Анализират се частите на главата и начините за визуализирането им в портрета. Въвеждат се понятията – профил, анфас.
В областта на народното творчество се усвояват начални знания и умения за стилизиране с помощта на геометрични фигури на реални изображения. Въвеждат се понятията ритъм и контраст, дискутират се начини, средства и техники при създаване на произведения от народното творчество.

Примерни материали и пособия за работа: кадастрон 25/35 см, картон; черен молив – F, HB, B, 2B; гума; бои - акварел, темпера; пастел - маслен и цветни моливи; четки – обли с остър връх № 2, 4, 6, 8; четки – плоски № 2, 4, 6, 8; палитра.
ІV КЛАС
В този етап на обучение се затвърждават и надграждат знанията и уменията в областта на натюрморта. Композиционните задания се усложняват. За по-добро овладяване на светлосянката се използват гипсови предмети - куб, конус, цилиндър.
Обогатяват се знанията и уменията на ученика при създаване на портрет – описват се и анализират пропорциите на човешкото тяло.  Разглеждат се някои изразни средства за видимо пресъздаване на цветове и форми в портрета. Поставят се различни изобразителни задачи: рисуване на портрет по принципа – от общата форма към конкретната, конструиране и моделиране на човешка фигура. 
Придобитите знания се прилагат и във фигуралната композиция. Учениците описват и анализират  разположението на фигурите, пресъздават фигурални композиции по зададени теми с различни материали и изразни средства. 

В процеса на изобразителна дейност и при общуването с художествени произведения, учениците развиват своята самостоятелност и активност. Заложените в ІV клас теми спомагат за плавния преход на обучение в следващия прогимназиален етап на обучение.
Примерни материали и пособия за работа: кадастрон 25/35 см; черен молив – F, HB, B, 2B, 4В, 6В; гума; бои - акварелни, темперни, акрилни; пастел – маслен и сух, цветни моливи; четки – обли с остър връх № 2, 4, 6, 8; четки – плоски № 2, 4, 6, 8; палитра, тонирана хартия, черен туш, четки, пера, хартия за принтиране.
V. ОЧАКВАНИ РЕЗУЛТАТИ ОТ ОБУЧЕНИЕТО В КРАЯ НА ЕТАПА
	ОБЛАСТИ НА КОМПЕТЕНТНОСТ
	ЗНАНИЯ, УМЕНИЯ И ОТНОШЕНИЯ

	Обект и образ
	· Използва рисунката като основно изразно средство;
· Творчески пресъздава обекти от заобикалящата среда по натура и представа;
· Създава творби в областта на портрета, пейзажа, натюрморта, фигуралната композиция;
· Разбира най-важни визуални особености при изобразяване на обекти от различни гледни точки;
· Определя локални цветове на различни обекти;
· Изобразява обекти от различни гледни точки;
· Подбира подходящи цветове при изграждане на цветова гама.


	Зрител и творба
	· Умее да описва и анализира художествени творби;
· Изразява отношение при възприемане на художествени творби ;
· Описва теми и сюжети в изкуството;
· Притежава знания за автори и творби от българското и световно изкуство;
· Разграничава произведения на изкуството по вид и жанр – живопис, скулптура, графика, портрет, пейзаж, натюрморт, фигурална композиция.


	Материали и техники
	·  Борави с различни материали и техники;
· Подбира подходящите материали и техники при изграждането на дадена творба;
· Разбира връзката между изобразителни материали и технологии;
· Експериментира с различни изобразителни материали и технологии.


VІ. УЧЕБНО СЪДЪРЖАНИЕ
	ТЕМИ
	Компетентности като очаквани резултати от обучението
	НОВИ ПОНЯТИЯ

	Образи и форми /изобразяване от различни гледни точки/
	· Описва най-важните особености при изобразяване на обекти от различни гледни точки;

· Изобразява обекти от различни гледни точки;

· Наблюдава визуалната промяна на предметите от различни гледни точки.
	хоризонт, линия на хоризонта, гледна точка, център на композиция

	Образи и цветове /топли и студени цветове, локален цвят/
	· Определя локални цветове на различни обекти;

· Изобразява обекти с различни локални цветове /топли, студени, светли, тъмни/.
	локален цвят, топли и студени цветове

	Видове жанрове в изящните изкуства
	· Разграничава произведения на изобразителните изкуства по вид и жанр /живопис, графика, скулптура, портрет, пейзаж, натюрморт, фигурална композиция/;

· Описва най-общи характеристики на основни видове и жанрове в изкуството;

· Интерпретира чрез изобразителна дейност различни видове и жанрове изкуства.
	живопис, графика, скулптура, портрет, пейзаж, натюрморт, фигурална композиция

	Теми и сюжети в изкуството /автори, галерии, музеи/
	-     Описва теми и сюжети в изкуството;
-     Интерпретира устно и в изобразителната дейност съдържанието на творби на изобразителното изкуство;

-      Коментира основни теми  и сюжети в изкуството;
-      Разбира ролята на музея и галерията за съхраняване и популяризиране на художествените произведения.
	теми и сюжети в изкуството, художествен музей и галерия

	Приложни изкуства
	· Познава различните видове приложни изкуства /керамика, текстил, дърворезба/;
· Различава произведения на различни видове приложни изкуства по използваните материали и начин на изработване;
· Коментира ролята на приложните изкуства в живота на хората. 
	керамика, текстил, дърворезба

	Народно творчество и занаяти
	· Познава творби от народното творчество и занаяти;

· Създава проекти и творби, вдъхновени от народното творчество;
· Изобразява свои впечатления от творби на народното творчество и занаяти.
	Народно творчество, народни занаяти, народни носии, обредни предмети

	Техники и материали
/традиционни и нетрадиционни/
	· Познава изобразителните техники за отпечатване, моделиране, конструиране;
· Прилага изобразителните технологии за отпечатване на монотипия, на апликация, моделиране с помощта на конструкция, художествено конструиране.
	печатни техники – монотипия, отпечатък от апликация, художествено конструиране


VІІ. ПРЕПОРЪЧИТЕЛНО ПРОЦЕНТНО РАЗПРЕДЕЛЕНИЕ НА ЗАДЪЛЖИТЕЛНИТЕ УЧЕБНИ ЧАСОВЕ ЗА ГОДИНАТА

Новите знания в І и ІІ клас се въвеждат чрез практически изобразителни задачи.  В ІІІ и ІV клас могат да се прилагат комбинирани уроци с теоретична и практическа част. Практическите дейности съдействат за затвърждаване и развиване на изобразителни умения и навици, за разгръщане на творчески способности и въображение.

Упражненията в обучението по изобразително изкуство – изящни изкуства се включват в практическите дейности и са неразделна част от художествената практика на ученика. 

Препоръчително е разпределението на часовете в седмичното разписание да се провежда на групи в блок - последователни учебни часове. Темите за учебното съдържание са рамкови и нямат задължителен ред. Преподавателят сам подбира методите и средствата за постигане на очакваните резултати.

Съотношението между разпределението на часовете по различните дейности, цитирани в таблицата, е относително и приложението му зависи от конкретните условия в учебната практика.

	За нови знания
	42%

	За упражнения и практически дейности
	54%

	За диагностика на входно и изходно ниво
	6%


VІІІ. СПЕЦИФИЧНИ МЕТОДИ И ФОРМИ ЗА ОЦЕНЯВАНЕ НА ПОСТИЖЕНИЯТА НА УЧЕНИЦИТЕ

Оценката в обучението по изобразително изкуство – изящни изкуства е комплексна. Тя съдържа естетически и дидактически показатели и отразява активността на ученика в образователния процес. Естетическите показатели отразяват качествените характеристики на учебните творби, а дидактическите се отнасят до нивото на изпълнение на поставените учебни задачи. Активността на ученика се поощрява.
Текущото оценяване е за ученически творби, създадени в резултат на изпълнение на практически задачи в клас и на възложени задачи за домашна работа.
В края на всяка учебна година учениците от I до IV клас се явяват на задължително текущо изпитване за определяне на изходното ниво. Оценката се определя от комисия назначена със заповед от директора. За учениците от I, II и III клас оценката е само с качествен показател. 
Задачи за текущото изпитване за установяване на изходното ниво:
I  клас: 
Рисуване „Пейзаж“ с акварелни или темперни бои. Размер на рисувателния лист – 35/50 см. Продължителност на изпита – 2 учебни часа.

II клас:
Рисуване „Натюрморт“ с акварелни или темперни бои. Размер на рисувателния лист – 35/50 см. Продължителност на изпита – 2 учебни часа.

III клас:
Рисуване „Портрет“ с акварелни или темперни бои. Размер на рисувателния лист – 35/50 см. Продължителност на изпита – 2 учебни часа.

IV клас:
Рисуване „Фигурална композиция“ по зададена тема с акварелни или темперни бои. Размер на рисувателния лист – 35/50 см. Продължителност на изпита – 4 учебни часа. 
Критерии за оценяване: Композиционно решение на рисунката, умело подбиране на цветове и тяхното съчетаване, спазена мащабност на изображението и съответствие на зададената тема. 
ІХ. ДЕЙНОСТИ ЗА ПРИДОБИВАНЕ НА КЛЮЧОВИ КОМПЕТЕНТНОСТИ, КАКТО

И МЕЖДУПРЕДМЕТНИ ВРЪЗКИ
Специализираната подготовка на учениците по изобразително изкуство – изящни изкуства в І- ІV клас може се осъществява както в класната стая, така и извън училище под формата на:

· пленер – за възприемане на обекти от културно-историческото наследство в родния

край, в региона;

· посещения на музеи, галерии, колекции и сбирки – за възприемане на творби на изящните изкуства;

· организиране на изложба с конферанс на ученически творби – за представяне и обсъждане на резултати от индивидуална и колективна изобразителна дейност.

Образователните дейности в обучението по изобразително изкуство – изящни изкуства са насочени и към осъществяване на междупредметни връзки, подпомагащи придобиването на ключови компетентности, ориентирани към личностното развитие на ученика:
	Ключови компетентности
	Дейности и междупредметни връзки

	Компетентности в областта на българския език
	- обогатяване на речниковия запас с художествени понятия;

- общуване на роден език в културни ситуации;

- участия в културни ситуации, свързани с народното творчество;

- илюстриране на изучавани литературни произведения, общуване и участия в комуникативни ситуации при описания на обекти, свързани с културно-историческото наследство;

- разказване по картина.

	Умения за общуване на чужди езици
	- рисуване по думи и изрази и по текстове на чужд език.

	Математическа компетентност и

основни компетентности в природните науки и на технологиите 
	- представяне на визуални характеристики на геометрични форми и линии, съотношения и количества;
- прилагане на математически методи на мислене (логическо и пространствено) и представяне (художествени конструкции);
- използване на геометрични фигури за създаване на визуални знаци и символи;

- ориентиране в пространството и изобразяване на обекти от различни гледни точки;

- изобразяване на съотношения;

- извличане на математическа информация от картини.

	Дигитална компетентност
	- използване на компютър при създаване на различни видове изображения (образи, знаци);

- разглеждане на виртуални галерии.

	Умения за учене
	- планиране на самостоятелната работа на ученика;

- участие в екипна работа;

- развиване на мотивация и увереност за творческа изява и личностна реализация;

	Социални и граждански

компетентности
	- изобразяване на обекти и среда от миналото (богове, гробници, съкровища, храмове и сгради), рисунки на събития от историческото ни минало;

- изобразяване чрез рисунки събития от българската история;

- изобразяване на държавни символи

	Инициативност и предприемчивост
	- развиване на инициативност, креативност и новаторство, активно участие в проектни дейности;

- представяне на резултати от творчески дейности в обществена среда;

	Културна компетентност и умения за изразяване чрез творчество
	- придобиване на обща култура в сферата на творческите дейности;
- посещения на музеи, галерии и сбирки за възприемане на произведения от наши и чуждестранни художници;

- организиране на изложба за представяне на резултатите от индивидуална и колективна изобразителна дейност на учениците (рисунки, апликации, моделирани фигури и др.) в училището, в общността;

- съпоставяне и откриване на общи изразни средства в музиката, танца и изобразителното изкуство.

	Умения за подкрепа на

устойчивото развитие и

за здравословен начин на

живот и спорт.
	- проява на лична отговорност за опазване на околната среда и здравето на човека чрез участие в инициативи с творчески дейности;

- използване на рециклирани материали и ресурси в творчески дейности;
- прилагане на природни материали в нетрадиционни изобразителни техники;
- проява на съпричастност към социални проблеми за преодоляване на различия и неравенство между хората, чрез творчески

дейности.


Забележка: Посочените дейности са примерни и не изчерпват възможностите за изграждане

на междупредметни връзки.

